钦定古今图书集成/理学汇编/文学典/第157卷 > 《明会典》 > 《下帖式》
## 钦定古今图书集成/理学汇编/文学典/第157卷 > 《明会典》 > 《下帖式》

某府为某事。〈云　云〉合下仰照验〈云　云〉须至帖者。〈右下某县
准此〉《洪武》：〈印　某事〉年月日　帖。“知府押。”　〈同知押　通判押〉　推官
押。

某州为某事。〈云　云〉合下仰照验〈云　云〉须至帖者。〈右下某仓
库准此〉《洪武》：〈印　某事〉年月日　帖。“知州押。”　〈同知押判官押〉
凡行移往来事例。洪武十五年定一通政司职掌、出
纳帝命。与诸司无行。有径行通政司者、以违制论。
一各王府长史、凡有行移、具牒宗人府经历司案呈
本府。事毕、抄案回牒长史司

一五军都督府凡有《行移》、令经历司具牒宗人府经
历司、案呈本府。事毕抄案回报五军都督府经历司其在京卫所、及在外各都司、各该卫、并直隶卫所、若
有行移、俱由该府转行

“一、六部凡有行移，令主事厅牒呈宗人府经历司，案
呈本府，事毕抄案，故牒六部主事厅。”其太常寺、应天
府、光禄寺、太仆寺、国子监、钦天监、翰林院、太医院、南
北城兵马指挥司、仪礼司、行“人司等衙门，及在外各
布政司并直隶府州应有行移，俱由该部转行。
一、都察院凡有行移，令经历司牒呈宗人府经历司，
案呈”本府，事毕抄案，故牒都察院经历司。其各道监
察御史并在外按察司，遇有行移，俱出都察院转行。
一通政司凡有行移，令经历司呈宗人府经历司，案
呈本府，事毕抄案，帖下各卫经历司。

一、五军都督府有事于都察院，止令经历司互相文
移，转呈本院。如行六部，则经历司与主事厅互牒。其
在京秩三品者，则与本院并行，仍故牒在京四品、在
外按察司，帖下在京五品以下衙门。其在京四品、在
外按察司，牒呈本院，及在京五品以下衙门，行移本
院，俱称“具呈。”惟大理审刑磨勘司，止与本院经历司
行移。各道监察御史亦止由本院行移，与诸司无行。
一、通政司与在外诸司衙门别无行移，今后不许申
禀。

一、仪礼司并内府六科、俱系近侍官员，与内外衙门
并无行移，《今后不许申呈》

一、六部有事务。各处必须县申州。州申府。府申布政
司。转达六部。不许蓦越。

一、五军都督府并在京各卫，与在外各卫所及有司
衙门勘合拘定，难以互相行移。除直隶卫所申都督
府，其在外卫所必经本处都司转呈该府。若有司与
在京卫所军民相干事理，俱由合干上司转达该部
定夺，不许径自行移。

一、六部凡受五军都督府照会，不问有施行无施行
事理，俱于堂上立案。官吏于年月下小字依次列衔。
尚书侍郎佥押，郎中以下至该吏俱佥名。如是钱粮
刑名，合送该部磨算问拟者，则从堂上正官批写，送
某部磨算或问拟，不必判押。其该部推算问拟毕官
吏亦于年月下小字列衔佥名连案，呈堂施行。
一、六部凡准各部咨文，并布政司咨呈，及据各衙门
申呈来文，其有系干具奏，及应照勘回答，即行在京
各衙门者，俱系堂上立案施行，不必送该部。若系类
勘合回答各布政司、直隶府州事理，则从堂上立案
判押，连送该部，移付类勘，合科施行。其有钱粮官物，
磨算收支刑名，应合问拟，印信关领，人材候到及虽
有施行而不系出事公文者、俱系正官。于来文批写
送该部承行不必判押。其该部立案则写“奉本部连
送某”连文云云。当该官吏于年月下小字列衔佥名。
其无施行止是立案备照。如有施行者连案呈堂施
行。

一、凡有创行事务，合行各属部遵守者，则从堂上札
付各部。若属部该行事理，系干放支钱粮官物等项，
及须经堂上定夺，亦从堂上札付各部。其馀一应常
行事理，及各类勘合，行移各布政司、直隶府州者，止
是各部自相往复，移付施行。及札付、移付公文，承行
吏典，另行置立承发《勾销簿》，附写名件，用使日时印
记。各科承管该吏于簿上书名画字收领承行毕。仍
于前件项下勾销。以凭稽考

一、凡铨选官员，调遣军马，赏赐物件，处决重刑、创立
制度及为令为律事务，所奉圣旨，必须文案上出事
内钦写。其馀常行事理，虽有奉到圣旨，止于文簿及
案验内钦录，不必出事开写。

一凡议拟奏准事理、止于文簿内云“写奏准。”若钦奉
圣旨改拟、仍写钦改缘由

一凡差使人员既有所赍公文，其差帖上止写去某
处公干，不必云“写圣旨。”

一、凡差人赍执，钦依奉《圣旨》公文到于各省各府，须
要先将公文于公厅中间置放，然后与官员相见，毋
得收折在怀，与人讲礼。

一凡五府六部等衙门所奉事件，各官既已亲奉旨
意奏本明白批写回本衙门自作施行。其通政司入
奏在外都司布政司按察司等衙门实封军机钱粮
刑名等事、并鼓下受词、及各处差官径奏事件、虽有
奉到旨意，承行衙门无由知会必合抄出施行。其抄
写人员将抄到《旨意》、赍从正门入。各该官员起身迎
接、奉到旨意、止许本衙门明白立案、不许出事行移
内云写。其各科填送勘合、亦不许云写旨意、止写某
衙门为某事奏奉。某衙门如奏施行

一，凡诸司文移有奉旨施行者，勿书“圣旨”二字。凡有
陞赏差调等，悉以“钦”字代之。

洪武十六年，令刑部等衙门遇有行移判押文书及
商议公事，首领官引吏典就赍印信手本，开具几件，
于正官处亲行禀覆可否从公署押定夺。仍各照事
件逐一附簿、以凭查照相同，不致违错洪武十七年，奏定《天下诸司文移纸式》。凡奏本，纸高
一尺三寸。一品、二品衙门文移纸三等，皆高二尺五
寸，长五尺为一等，四尺为一等，三尺为一等。案验纸
二等，皆长二尺五寸，高一尺八寸为一等，二尺为一
等。三品至五品衙门文移纸，高二尺，长三尺，案验纸
高一尺八寸，长二尺五寸；六品、七品衙门文移纸高
一尺八寸，长二尺五寸，案验纸高一尺六寸，长二尺
八寸。八品、九品与未入流衙门文移纸高一尺六寸，
长二尺。案验纸高一尺四寸，长一尺八寸。官员任内
公文皆如式者，考为一最。不如式者罪之。